Fl-aħħar sigħat fiequ 25 persuna mill-Coronavirus f'pajjiżna u feġġew 166 każ minn fost 4,302 testijiet, biex bħalissa hawn 2,487 każ attiv. B'kollox fiċ-ċentri tal-ittestjar saru 1,057,596 test. Ingħataw ukoll 733,736 dożi tal-vaċċin. Minnhom, 389,025 persuna ħadu l-ewwel doża u 362,923 persuna huma kompletament imlaqqma. L-awtoritajiet tas-saħħa ħabbru li hemm sbatax-il persuna pożittiva għall-COVID-19 li qed jieħdu l-kura fl-Isptar Mater Dei, wieħed minnhom fit-Taqsima tal-Kura Intensiva. Qalu wkoll li mill-199 każ irrappurtati lbieraħ, 149 persuna kellhom bejn l-10 snin u d-39 sena. L-età medja tal-każijiet tal-Erbgħa kienet ta' 28 sena. Għal jum ieħor ma ġew irrappurtati l-ebda mwiet b'rabta mal-COVID-19.